cyanic-selkie/wikianc huggingface dataset:
Cindy Nelson
Cynthia Lee Nelson, kjend som Cindy Nelson, er ein USA-amerikansk tidlegare alpin skirennar frå Lutsen i Minnesota som vann bronsemedaljen i utfor under Vinter-OL 1976, og tok VM-sølv i kombinasjon i 1980, og i utfor i 1982.
Aktiv
Nelson fekk sitt gjennombrot då ho vann eit utforrenn i verdscupen i alpine greiner i sveitsiske Grindelwald den 13. januar 1974. Ni år seinare tok ho sin sjette og siste rennsiger i verdscupen, fordelt på tre i utfor og ein kvar i storslalåm, kombinasjon og i super-G. 15 av i alt 25 pallplasseringer kom i yndlingsgreina utfor.
Nelson vann sølvmedaljen i utfor då VM i alpine greiner 1982 vart arrangert i Schladming, einast kanadiske Gerry Sorensen rann fortare. Etter svakare plasseringar i 1984- og 1985-sesongane, la Nelson opp våren 1985.
Rosa × alba
Rosa × alba eller Rosa alba (latin alba, 'kvit') er ei gruppe hydridar av buskroser. Nokre gonger er gruppa omtala som kvitroser sjølv om blomsteren ikkje treng vere kvit. Rosa alba har sitt opphav i Europa. Ein kjenner dei heilt attende til antikken og dei har vore dyrka fram sidan renessansen.
Opphavet er uvisst, men det er truleg kryssingar mellom Rosa gallica × Rosa corymbifera eller Rosa ×damascena × Rosa canina.
Sameby
Ein sameby er ei juridisk eining innanfor samisk reindrift i Sverige. Samebyane tilsvarer på mange måtar dei norske reinbeitedistrikta, med nokre vesentlege skilnader. Samebyane byggjer på, men er ikkje alltid samanfallande med den tradisjonelle sidainndelinga i det samiske samfunnet.
Retten til reindrift er i Sverige knytt til samisk herkomst og medlemskap i ein sameby (i tillegg er det visse unntak for reindift i Tornedalen. Om lag 10 % av alle svenske samar er medlem av ein sameby.  Til skilnad frå dei norske reinbeitedistrikta forvaltar mange av samebyane òg retten til jakt og fiske innanfor grensene sine, og har òg rett til ved, bygningsmateriale og duodjimateriale til eige bruk.
Nærbø Idrettslag
Nærbø Idrettslag er eit idrettslag på Nærbø i Rogaland, skipa 23. september 1923. Laget er aktivt i curling, fotball, handball, ishockey og kunstløp. Nærbø IL spelar i blått og kvitt.
Nærbø IL sitt handballag for menn rykte i 2008 opp i eliteserien. Laget vart verande i eliteserien ein einaste sesong, etter å ha tapt samtlege 22 seriekampar.
Fylkesveg 237 i Møre og Romsdal
Fylkesveg 237 i Møre og Romsdal går mellom Gule og Harøysundet i Fræna kommune. Vegen er 970 meter lang.
Skärplinge
Skärplinge er ein tettstad i Tierps kommun i Uppsala län i landskapet Uppland i Sverige. I 2005 hadde tettstaden 740 innbyggjarar.
Sandefjord Turn- & Idrettsforening
Sandefjord Turn- & Idrettsforening er eit idrettslag heimehøyrande i Sandefjord. Laget, som vart stifta 30. november 1900, er aktivt med i basketball, friidrett, handball, orientering, turn og volleyball.
Sandefjord TIF er særleg kjent for sitt handballag for menn, eit lag som i tida 1989-2007 vann ti NM-finalar. Tidlegare stod også fotball på lagsprogrammet. Foballspelaren Thorbjørn Svenssen, som deltok i 104 landskampar for Noreg, var Sandefjord TIF-spelar i alle dei år.
Scott Travis
Mark Scott Travis er ein USA-amerikansk rockemusikar, mest kjend som trommeslagar i det engelske heavy metal-bandet Judas Priest og det amerikanske heavy metal-bandet Racer X.
Biografi
Scott var fødd i Norfolk i Virginia, og var ein velkjend trommeslagar i det lokale musikkmiljøet i Hampton Roads tidleg i 1980-åra. Travis flytta til California tidleg i 1980-åra med forskjellige lokale band, som Hawk, og spelte seinare i det kritikarroste Racer X, i lag med Paul Gilbert, og ei særs kort stund i Saints Or Sinners, som seinare endra namn til The Scream. Det store gjennombrotet hans kom då han byrja å spele i Judas Priest, etter at trommeslagaren deira Dave Holland hadde slutta.
Uno av Little Big
«Uno» (spansk for 'ein'), stilisert som «UNO», er ein song frå 2020 av den russiske gruppa Little Big. Songen er skriven av Denis Tsukerman, Ilja Prusikin og Viktor Sibrinin, og har engelsk og spansk tekst. Songen vart gjeven ut 12. mars 2020 og skulle ha vore det russiske bidraget i Eurovision Song Contest 2020, men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.
Eurovision Song Contest
Songen og Little Big vart vald ut internt av den russiske kringkastaren Pervyj kanal til å representere landet. Songen vart offentleggjord under det russiske talkshowet Vetsjernyj Urgant rundt 22.20 CET 12. mars 2020 – tre dagar etter tidsfristen for å levere inn bidrag til tevlinga. Den offisielle musikkvideoen vart offentleggjord på YouTube-kanalen til Eurovision Song Contest klokka 23.00 same kvelden, og i løpet av det påfølgjande døgnet passerte videoen 10 millionar visingar.
I januar 2020 vart Russland trekt til å deltake i den fyrste semifinalen av Eurovision Song Contest. Semifinalen skulle ha vore arrangert i Rotterdam Ahoy i Nederland tysdag 12. mai. På grunn av koronaviruspandemien avlyste EBU tevlinga for å hindre spreiing av infeksjonssjukdomen covid-19. Songen fekk dimed aldri delteke i Eurovision Song Contest.
Fylkesveg 237 (fleirtyding)
Fylkesveg 237 kan visa til:
Fylkesvei 237 (andre betydninger)
Cheetham bretunge
Cheetham istunge er ei lita istunge på austkysten av Victoria Land mellom Lamplugh Island og Whitmer Peninsula. Han strekkjer seg austover til Rosshavet. Tunga ser ut til å delvis få istilførsel frå Davisbreen og delvis av is som kjem frå Lamplugh Island og Whitmer Peninsula. Han vart først kartlagt av Nimrod-ekspedisjonen,1907–09, under Ernest Shackleton, og vart namngjeven av han etter Alfred B. Cheetham, andrestyrmann på «Nimrod».
Fylkesveg 421 i Møre og Romsdal
Fylkesveg 421 i Møre og Romsdal går mellom Rutebilstasjonen og Dalabrekka veg i Kristiansund kommune. Vegen er 1,2 km lang.
Kommunar og knutepunkt
Kranavegen
Fosnagata
Royal Society Range
Royal Society Range er ei majestetisk fjellkjede i Victoria Land i Antarktis. Det høgaste fjellet i fjellkjeda er Mount Lister på 4025 moh. Mount Lister ligg langs på vestkysten av McMurdo Sound mellom Koettlitz-, Skelton- og Ferrarbreen. Andre terrengdetaljar her er Allisonbreen, som ligg på vestsida av Royal Society Range og møter Skeltonbreen.
Fjellkjeda vart truleg oppdaga av kaptein James Clark Ross i 1841.
Fjellkjeda vart utforska av Discovery-ekspedisjonen (BrNAE) under Robert Falcon Scott, som namngav fjellkjeda etter Royal Society og mange av medlemmane vart nytta som namn på fjelltoppane i kjeda. Mount Lister vart til dømes kalla opp etter Lord Joseph Lister, president i Royal Society i 1895-1900. Royal Society støtta ekspedisjonen økonomisk.
Matthews Point
Matthews Point er eit nes på vestsida av innløpet til Undine Harbor, langs sørkysten og nær vestenden av Sør-Georgia. Det vart kartlagd i perioden 1926-30 av mannskapet på Discovery Investigations og kalla opp etter L. Harrison Matthews, ein britisk zoolog og medlem av Discovery Investigations, 1924–35, som arbeidde ved Sør-Georgia i 1924-27.
Himantoglossum
Himantoglossum er ei slekt i orkidéfamilien (marihandfamilien) Orchidaceae.
Den svenske riksdagen
Den svenske riksdagen (svensk Sveriges riksdag), ofte berre kalla Riksdagen, er den lovgjevande forsamlinga i Sverige. Det har eitt kammer og følgjer parlamentarismen. Det blir leia av ein talman (lik stortingspresident) som blir vald av riksdagen etter kvart riksdagsval. Den svenske riksdagen held til i Riksdagshuset i Stockholm.
Riksdagsval blir haldne andre søndagen i september kvart fjerde år. Arbeidsåret til riksdagen byrjar vanlegvis tredje tirsdagen i september med Riksmötets öppnande, men i valår skjer dette noko seinare.
Riksdagen har 349 medlemmer som sit i fireårsperiodar. For at eit parti skal kunna få plass i riksdagen, treng det ei oppslutting på minst fire prosent av stemmene, eller tolv prosent i minst ein valkrets. Mandatfordeling skjer ved Sainte-Laguë-metoden med innslag av utjamningsmandat.
Den svenske regjeringa går ut frå og er ansvarleg for riksdagen. Når ei ny regjering skal skipast rådfører talmannen seg med partileiarane og føreslår så ein statsminister som riksdagen stemmer over. Riksdagen kan reisa mistillitsforslag mot regjeringa eller enkeltstatsrådar. Ved mistillit kan statsministeren skriva ut nyval, bortsett frå i ein tremånadersperiode etter eit val. Desse ekstra vala innverkar ikkje på dei vanlege fireårsperiodane.
Pampusjka
Variantar
Gjærdeigen til pampusjak kan lagast av kveite-, rug- og bokkveietmjøl. Tradisjonelt er bollane blitt bakte, men dei kan også steikast. Pampusjka som ikkje er søt har ikkje fyll, men blir vanlegvis smakssett med ein kvitlaukssaus. Denne forma blir ofte servert til borsj eller jusjka. Søt pampusjka kan fyllast med frukt, bær, varenje, povydlo eller valmuefrø, og kan dryssast med melis.
Historie
Ifølgje William Pokhlyobkin viser teknikken ein bruker til å laga pampusjka til tysk mattradisjon, og bollane kan ha opphav frå tyske kolonistar i Ukraina. Bollane blei utbreidde i landet på andre halvdel av 1800-talet, og fekk status som ein tradisjonell ukrainsk rett.
I kulturen
Sidan 2008 har ein halde ein Pampukh-festival i tida rundt den ortodokse jula (i januar) i Lviv. Under festivalen i 2012 blei det sett ein Guinness-rekord der ein laga verdas største mosaikk av smultringar.
Madcap's Flaming Duty
Madcap's Flaming Duty er det 101. albumet totalt og det 38. studioalbumet til den tyske electronicagruppa Tangerine Dream, gjeve ut 2. april 2007. I lag med Cyclone er det eit av få Tangerine Dream-album med vokal. Albumet er ei hyllest til Syd Barrett frå Pink Floyd som døydde i 2006. Tittelen referer til eit av soloalbuma til Barrett, The Madcap Laughs.
Songane på albumet vert sungen av Chris Hausl, som ikkje var medlem av bandet. Nesten alle tekstane på albumet er dikt frå 1500- til 1800-talet.
Albumet kom i lag med ein DVD som viser bandet framføre dei 13 spora på albumet.
I mars 2009 vart både CD-en og DVD-en gjeve ut på nytt med forskjellig plateomslag.
Stone Poneys
Stone Poneys (òg The Stone Poneys og The Stone Poneys With Linda Ronstadt) var ein folkrocktrio skipa i Los Angeles og bestod av Linda Ronstadt på vokal, Bobby Kimmel på rytmegitar og vokal og Kenny Edwards på sologitar. Platene deira inneheld den første hitten til Ronstadt, ein versjon av Mike Nesmith sin «Different Drum». Sjølv på dette tidlege stadiet, framførte Ronstadt ei eklektisk blanding av songar, ofte frå undervurderte låtskrivarar, i lag med ei rekkje gjestemusikarar.
Bandet gav ut tre album: The Stone Poneys; Evergreen, Volume 2 og Linda Ronstadt, Stone Poneys and Friends, Vol. III. Alle tre albuma kom ut på CD i 1990-åra.
Bandet spelte opphavleg visesongar på kafear i Los Angeles og hadde ein stil som ikkje var langt unna Peter, Paul and Mary.
Fylkesveg 422 i Møre og Romsdal
Fylkesveg 422 i Møre og Romsdal går mellom Bjørnahaugen og Nordmørsvegen i Kristiansund kommune. Vegen er 2,4 km lang.
Jon Lennart Mjøen
Jon Lennart Mjøen var ein norsk skodespelar og sceneinstruktør frå Oslo. Han var son til Jon Alfred Mjøen og bror til Fridtjof Mjøen og Sonja Mjøen.
Tomokazu Myojin
Tomokazu Myojin er ein japansk fotballspelar.
Jon Lennart Mjøen
Jon Lennart Mjøen fekk sin debut ved Søilen Teater i Oslo. Sidan var han tilsett eitt år ved Det Nye Teater, også Oslo, og like lenge ved Trøndelag Teater i Trondheim. Periodane 1938–41 og 1944–59 var han i fast jobb på Centralteatret. Til sist arbeidde han på Oslo Nye Teater frå 1959 til –67. Mjøen var aktiv som instruktør både med komediar og realistisk dramatikk. Han utmerkte seg som rollefiguren Higgins i Pygmalion og spelte Hero i Generalprøven av Jean Anouilh.
Mjøen filmdebuterte i 1942. Han spelte større og mindre roller i mellom andre Kranes konditori (1951) og Stevnemøte med glemte år (1957), ein film etter Sigurd Hoel sin roman som han også regisserte, og i 1964 komedien Pappa tar gull.
Eva Lange
Eva Marie Lange var ein norsk teiknar, grafikar og kunstmålar, fødd i Arendal, død på Hvaler. Ho var elev av kunstnaren Carl Victor Lind i Horten i perioden 1959–1960; hospitant på litografisk verkstad ved Statens Håndverks- og Kunstindustriskole i Oslo under Karl Høgberg og Chrix Dahl i perioden 1963–1965, Eystein Hanche-Olsen i perioden 1977-1979, og ved Statens Kunstakademi i Oslo i åra 1965-1969 under Aage Storstein og Alf-Jørgen Aas.
Eva Lange var opphavleg teiknar som nytta eit naturalistisk formspråk, men tok til å arbeide med grafikk då ho studerte på Statens Håndverks- og Kunstindustriskole. Då ho i samarbeid med Victor Lind arbeidde med ulike dekorasjonsprosjekt, vart ho interesserte i å uttrykke seg i abstrakte former i glas, og debuterte i 1967 på Haustutstillinga med eit materialbilete. Ho var med i kunstnarkollektivet Gras, som eksisterte mellom årsskiftet 1969/70 og hausten 1973
Ho har hatt ei lang rad separat- og kollektivutstillingar i fleire land, og er innkjøpt til fleire offentlege kunstgalleri og privatsamlingar i Noreg og utlandet.
I 1989 busette ho og sambuaren seg på eigedomen «Knatten» på Asmaløy i Hvaler kommune, i huset etter forfattarane Annemarta og Johan Borgen. Her arbeidde ho og skipa dessutan til framsyningar av biletkunst og framføringar av poesi og musikk. Ho var med på å skipe Hvaler Kunstforening, og har vore leiar av foreininga og av skulpturprosjektet StenKunstHvaler i Ytre Hvaler nasjonalpark på Røsshue på Kirkøy.
In Through the Out Door
{{Infoboks musikkalbum }}
In Through the Out Door er det åttande studioalbumet til det engelske rockebandet Led Zeppelin. Det vart spelt inn i løpet av tre veker i november og desember 1978 i ABBA sitt Polar Studios i Stockholm, og gjeven ut på Swan Song Records den 15. august 1979. In Through the Out Door var det sjette og siste albumet deira som nådde toppen av albumlista i USA, og det siste som kom ut før trommeslagaren John Bonham døydde i 1980.
Bakgrunn
Albumet vart namngjeven av gruppa for å skildre den tunge tida til Robert Plant etter at sonen Karac døydde i 1977, og skatteeksilen som bandet hadde frå Storbritannia. Dette gjorde at bandet ikkje kunne spele i heimlandet i to år, og dei prøvde derfor å komme inn att hos publikum gjennom «ytterdøra».
I motsetnad til tidlegare Led Zeppelin-album har bassist og klaverspelar John Paul Jones og vokalist Robert Plant lang meir innverknad på In Through the Out Door, medan trommeslagar John Bonham og gitarist Jimmy Page medverka mindre. To songar frå albumet, «South Bound Saurez» og «All My Love», var dei einaste to originale Led Zeppelin-songane som Jimmy Page ikkje var med å skrive. Årsaka til dette var at Page og Bonham ikkje alltid møtte opp i studio, Bonham på grunn av aukande alkoholproblem og Page kjempa med heroinmisbruk. Som Jones sa, «det var to fråskild leirar den gongen, og meg og Plant var i den relativt reine leiren.»
Mange av songane vart sett saman av Plant og Jones på dagtid, medan Page og Bonham la til sine delar på natta.
Etter innspelinga i Polar Studios vart albumet miksa heime hos Page i Plumpton. «Wearing and Tearing», «Ozone Baby» og «Darlene» vart alle spelte inn under innspelinga for dette albumet, men det var ikkje plass til dei. Dei kom seinare ut på Coda.
Plateomslaget
Det originale albumet vart gjeve ut med eit uvanleg påfunn. Det kom pakka inn i noko som likna ein brun papirpose, og det indre omslaget bestod av eit svartkvittbilete som vart permanent farga om ein vaska det med vatn. Det var òg seks forskjellige omslag med forskjellige bilete. Papirposen utapå gjorde det umogeleg for kjøparen å sjå kva utgåve han fekk. Bileta synte alle same scene frå ein bar, men teken frå forskjellige synspunkt.
Albumet vart utforma av Hipgnosis og dei vart nominerte for ein Grammy Award i kategorien beste plateomslag.
Utgjeving og mottaking
Albumet var meint å kome ut før dei to konsertane til bandet på Knebworth-festivalen i 1979, men forseinkingar i produksjonen gjorde at det måtte utsetjast til like etter konsertane.
Etter det kom ut har både Plant, Page og Bonham uttrykk motvilje mot albumet. I 1990 sa Plant:
"In Through The Out Door var ikkje det beste albumet i verda, men me prøvde i det minste å variere frå det me gjorde, for integriteten vår si skuld. Av alle platene våre er det interesant, men noko sterilt, for me hadde ikkje vore i bråket og kaoset på lang tid. I 1977 då eg mista guten min, så ønskte eg ikkje og svinge meg på scenen - 'Hey hey mama say the way you move' var ikkje så viktig lenger. In Through The Out Door er meir pliktoppfyllande og mindre animalsk."
Page sa noko liknande til Guitar World i 1998, Page sa at han og Bonham:
"... begge følte at In Through the Out Door var litt soft. Eg likte ikkje særleg «All My Love». Eg var litt uroleg for refrenget. Eg såg for meg folk veiva armane sine og alt det. Og eg tenkte, det er ikkje oss. Det er ikkje oss. På rett stad er det ein fin song, men det var ikkje retninga eg ønskte å følgje i framtida."
Fleire år seinare sa Page at «me ønskte, etter In Through the Out Door, å gjere noko hardtslåande og riffbasert igjen, men me kom sjølvsagt ikkje så langt at me fekk lagd det albumet.»
In Through the Out Door var det siste Led Zeppelin-albumet medan bandet framleis eksiserte. Trommeslagar John Bonham døydde året etter den 25. september 1980.
Fylkesveg 216 i Møre og Romsdal
Fylkesveg 216 i Møre og Romsdal går mellom Aukra ferjekai og Rindarøya i Aukra kommune. Vegen er 12,6 km lang.
Skärstad
Skärstad er ein svensk tettstad i Jönköpings kommun i Jönköpings län i Småland. I 2005 hadde tettstaden 309 innbyggjarar.
Fylkesveg 422
Fylkesveg 422 finst i fleire fylke i Noreg:
Morris Point
Morris Point er eit nes 1 km aust for Pearson Point på sørsida av Birdøya i Sør-Georgia. Det vart namngjeven av United Kingdom Antarctic Place-Names Committee (UK-APC) etter løytnant, seinare kommandør, Roger O. Morris, sjøoppmålar på HMS «Owen» under oppmålinga av Stewart Strait og tilkomstrutene i 1960-61.
Fjordane
Fjordane er den nordlege delen av Sogn og Fjordane fylke. Området femner stroka omkring dei store fjordane Dalsfjorden, Førdefjorden, Høydalsfjorden, Eikefjorden og Norddalsfjorden, i tillegg til Nordfjord med dalane og fjellstroka innanfor. Fjordane dekkjer eit område på om lag 8000 km2.
Til vanleg skil ein mellom Sunnfjord i sør og Nordfjord i nord.
Hiromi Ikeda
Hiromi Ikeda er ein japansk fotballspelar.
Dalton bretunge
Dalton bretunge er ei stor isfjelltunge som strekkjer seg ut i sjøen frå austdelen av Moscow University-isen. Tunga vart delvis skissert frå flyfoto tekne under U.S. Navy Operasjon Highjump (1946–47). Han vart kartlagt på grunnlag av observasjonar gjort av Phillip Law frå Australian National Antarctic Research Expeditions (ANARE ) sitt fly i 1958, og vitja i februar 1960 av ANARE («Magga Dan») leia av Phillip Law. Han vart då namngjeven av Australian Antarctic Names and Medals Committee etter R.F.M. Dalton, nestkommanderande på den sistnemnde ekspedisjonen.
Den fransk-spanske krigen (1635–1659)
Den fransk-spanske krigen (1635–1659) var ein krig som kom av at Frankrike blanda seg inn i trettiårskrigen. Etter deira svenske allierte vart tvungen til å danne fred med Det tysk-romerske riket, erklærte premierministeren kardinal Richelieu krig mot Spania fordi dei franske territoria no var omringa av Habsburg-riket. Krigen var eit framhald av den mantovanske arvefølgjekrigen (1628–31) der Frankrike invaderte Nord-Italia og tok område som dei spanske habsburgarane gjorde krav på. Den fransk-spanske krigen enda i 1659 med freden i Pyreneane.
Bakgrunn
I fleire år hadde kongedømet Frankrike vore ein mindre rival til Huset Habsburg, der to av greinene styrte Spania og Det tysk-romerske riket. Gjennom det meste av 1500- og 1600-talet grensa Frankrike til Habsburg-område mot tre sider - Dei spanske Nederlanda i nord, Franche-Comté i aust og Spania i sør. Habsburgarane stod i vegen for at Frankrike kunne utvide landområda sine, og i ein krigssituasjon mot habsburgarane stod Frankrike i fare for å verte invadert frå fleire sider samstundes. Dei ønskte derfor å svekke makta til Habsburg og ta over desse grenseområda.
Under trettiårskrigen, der forskjellige protestantiske styrkar kjempa mot keisararmeane, støtta Frankrike fiendane til Habsburgriket økonomisk. Frankrike var særleg generøse i den svenske invasjonen av Riket etter 1630. Etter ein periode med særleg stor suksess, vart dei svenske styrkane til slutt slått i 1634 av ein samla spansk-keisarleg arme i slaget ved Nördlingen, som førte til ein gunstig fredsavtale for keisaren. Premierminister i Frankrike, kardinal Richelieu, mislikte utfallet og valde i 1635 å gå aktivt inn i krigen med å erklære krig mot Spania.
Under trettiårskrigen (1635–1648)
Den opne krigen mot Spania opna lovande for franskmennene med siger i Les Avins i 1635. Året etter slo dei spanske styrkane i Dei sørlege Nederlanda tilbake med eit øydeleggande felttog i Nord-Frankrike som gjorde at dei franske styrkane stod vaklande att og som knuste økonomien i regionen. Spanjolane var i ferd med å invadere Paris då dei omfattande skattelovnadane deira på kontinentet gjorde at dei måtte utsette invasjonen. Denne pausen i dei spanske åtaka gjorde at franskmennene kunne omgruppere seg og tvinge dei spanske styrkane attende mot den nordlege grensa. Dei sende òg styrkar gjennom Lorraine og inn i Alsace for å avskjere Spanskevegen, den viktige forsyningslinja mellom Dei spanske Nederlanda go Spania via Genova ved Middelhavet. I 1640 førte indre politiske spaningar skapt av byrden trettiårskrigen medføte til at det samstundes oppstod opprør i Catalonia og Portugal mot dei spanske habsburgarane. Spania kjempa no to store krigar i tillegg til den store internasjonale krigen, og ein total kollaps for Det spanske imperiet virka å vere like om hjørnet. Franskmennene invaderte Catalonia, tilsynelatande for å støtte opprørarane. I 1645 slo franskmennene ein av dei beste spanske armeane i Rocroi, nord i Frankrike og myta om at spanjolane var uslåelege tok slutt.
Landsting i Sverige
Landsting i Sverige er regionale folkevalde organ med ansvar for visse samfunnsoppgåver, først og fremst helsetenester, men også kultur, lokaltrafikk og regionplanlegging. Sverige har 20 landsting som kvart dekkjer eit len. I Gotlands len fungerer Gotland kommune også som landsting.
Den fransk-spanske krigen (1635–1659)
Under trettiårskrigen (1635–1648)
Under det siste tiåret av trettiårskrigen var dei spanske styrkane i Dei spanske Nederlanda skvisa mellom franske og nederlandske styrkar og franskmennene hadde vunne ein stor siger i Lens, men dei fransk-nederlandske styrkar kunne ikkje slå spanjolane i eit avgjerande slag. Då fredsavtalen vart forhandla insisterte Frankrike på at Spania ikkje skulle inkluderast, men kravet vart avslått av dei andre deltakarane i forhandlingane. Med freden i Westfalen fekk Frankrike område i Alsace, og avskar dermed Spanskevegen. Med å signere avtalen anerkjende Spania sjølvstendet til Dei sameinte Nederlanda men gav opp lite anna. Spanjolane måtte faktisk betalast ut for å forlate stillingane dei hadde teke kring Rhinen.
I Italia kjempa Frankrike med meir eller mindre motvillig støtte frå klientstaten sin Piemonte mot spanjolane i Hertugdømet Milano. Forvirringa vart større frå 1639–1642 med den piemontesiske borgarkrigen. Omleiringa av Torino i 1640 var ei kjend hending under denne krigen og den fransk-spanske krigen. I 1646 vart ein fransk flåte slått og armeen vart send til støtte vart driven ut av Spania sin toscanske presidio. Milano vart derfor verande underlagt Spania.
Landsting i Sverige
Landstinga har beskattingsrett og verksemde deira blir hovudsakleg finansiert gjennom landstingsskatten. I tillegg får landstinga inntekter frå pasientavgifter og sal av tjnester. Staten bidreg med generelle og øyremerka tilskot. Størsteparten av budsjetta til landstinga går til helse- og tannhelsetenester.
Den fransk-spanske krigen (1635–1659)
Seinare i krigen (1648–1659)
I 1648 braut det ut eit stort opprør mot kongemakta i Frankrike, kjend som Fronden. Borgarkrigen i Frankrike heldt fram til 1653 då kongestyrkane sigra. Då Fronden var over var heile landet trøytt av anarki og fråstøytt av prinsane, og såg mot kongen for orden og stabilt styre. Fronden bana derfor veg for eineveldet til Ludvig XIV. Den generelle krigen som vart starta av den franske adelen heldt fram i Flandern, Catalonia og Italia, alle stader der ein spansk og ein fransk garnison stod mot kvarandre, og Condé, med ein øydelagd arme, gjekk opent inn i teneste for den spanske kongen. Tilhøva i Spania var ikkje nok betre enn i Frankrike sidan landet i tillegg sin eigen «Fronde» og kampane i Italia, måtte kjempa mot opprøret i Portugal og det franskstøtta katalanske opprøret. Spanjolane fokuserte på å ta attende Catalonia og forskjellige italienske område av strategiske årsaker. Dette hjelpte portugisarane å styrke opprøret sitt.
Buøy Idrettslag
Buøy Idrettslag er eit idrettslag heimehøyrande i bydelen Buøy i Stavanger, skipa 14. juni 1909. Laget er aktivt med i fotball og turn. Tidlegare har Buøy IL også vore med i handball og kappgang.
Den fransk-spanske krigen (1635–1659)
Seinare i krigen (1648–1659)
I Italia helt krigen langs grensa mellom Piemonte og det spanske hertugdømet Milano fram. To gonger, i 1647–1649 og 1655–1659, klarte Frankrike å opne ein ny front mot Milano med støtte av Francesco I d'Este, hertugen av Modena, men fronten klarte aldri å bryte ned det spanske forsvaret. I sør kollapsa det napolitanske opprøret og dei franske styrkane vart drivne ut av dei spanske styrkane i 1648.
I Spania klarte ikkje franskmennene, som var svekka av Fronden, å unngå at dei spanske styrkane gjenerobra Catalonia. Det hjelpte ikkje franskmennene at katalanarane oppdaga at dei var enno meir hovmodige enn dei tidlegare spanske herrane og mange flytta lojaliteten sin attende til regimet i Madrid. Dei spanske styrkane under erkehertug Leopold Vilhelm av Austerrike drog ut av Nederlanda ved to høve for nytte seg av at franskmennene var delt. Første gongen møtte dei hard motstand frå lokale bønder og det andre gongen klarte dei å erobre fleire fort i Nord-Frankrike i februar–mars 1652. Utan støtte frå katalanarane, svekka av interne stridar og igjen trua av spanjolane frå nord, måtte franskmennene trekte det meste av styrkane sine frå sørsida av Pyreneane. Restane av den katalanske motstanden og dei utarma franske styrkane i Barcelona overgav seg til dei spanske habsburgarane i oktober 1652. Spanjolane var framleis oppteken med den portugisiske restaurasjonskrigen, og sjølv om det oppstod tilfeldige kampar i det katalanske Roussillon, stabiliserte fronten seg med Pyreneane som den effektive grensa.
I 1653 var utmattinga nådd eit punkt der ingen av partane klarte å samle nok forsyningar til å starte feltogssesongen før juli. I 1654 var den viktigaste hendinga omleiringar og frigjevinga av Arras. Natt til 25. august vart slaglinja som vart trekt rundt staden på glimrande vis storma av armeen til Turenne og Condé mottok stor ære for den trygge tilbaketrekkinga under dekke av fleire dristige kavaleriåtak leia av han sjølv, som vanleg, med sverd i handa. I 1655 erobra Turenne festningane Landrecies, Condé og St Ghislain. I 1656 hemna fyrsten av Condé seg for nederlaget Arras med å storme slaglinja til Turenne kring Valenciennes (16. juli), men Turenne trekte styrkane sine attende i god orden. Felttoget i 1657 skjedde utan store handlingar og vert best hugsa for at 3 000 engelske infanteristar, sende av Cromwell for å oppfylle allianseavtalen sin med Mazarin.
Då Dunkerque vart kringsett med ein stor styrke, dukka Don Juan av Austerrike og Condé opp med ein arme for Veurne for å frigje byen og Turenne rykte fram for å møte dei. Slaget ved Dunes vart utkjempa den 14. juni 1658 og var ein av dei største konfliktane i krigen sidan slaget ved Faubourg St Antoine. Slaget vart ein engelsk-fransk triumf over styrkane til Spania og Condé. Dunkerque fall og vart gjeven til England, som lova av franskmennene. Han vart verande under engelsk styre til 1662 då han vert seld av Karl II til Ludvig XIV.
Buøy Idrettslag
Buøy IL spelar i mørkeblå drakter, med ein brei, kvit midtstolpe i trøyene.
Landsting i Sverige
Det høgaste besluttande organet i eit landsting heter landstingsfullmäktige og blir vald i almenne landstingsval. Medlemmene i landstingsfullmäktige vel ein landstingsstyrelse, som er det utøvande organet til landstinget.
Fylkesveg 216 (fleirtyding)
Fylkesveg 216 finst i fleire fylke i Noreg:
Jon & Vangelis
Jon and Vangelis er eit samarbeidsprosjekt mellom songaren Jon Anderson (tidlegare frontmann i progrockbandet Yes) og den greske synthesizer-musikaren Vangelis Papathanassiou. I lag gav dei ut fleire populære album i 1980-åra.
Historie
I 1974 vart Vangelis vurdert som ein erstattar for Rick Wakeman som klaverspelar i Yes, men jobben gjekk til Patrick Moraz då Vangelis var lunken til å starte i bandet. Han vart under prøvespelinga kjend med Anderson, og han song på Vangelis sitt Heaven and Hell (1975), spelte harpe på Opera Sauvage (1979), og song igjen på See You Later i 1980.
Anderson slutta i Yes mellom 1980 og 1983, og i denne tida starta samarbeidet med Vangelis for fullt. Dei to spelte inn fleire album i lag mellom 1979 og 1991, og fleire hittar som «I Hear You Now» (UK nr. 8), «I'll Find My Way Home» (UK nr. 6) og «The Friends of Mr Cairo» (Canada nr. 1). Anderson skreiv tekstane, medan Vangelis komponerte musikken.
I 1986 gjorde Jon & Vangelis fleire forsøk på å lage eit nytt album, men mykje av dette vart ikkje offisielt gjeve ut under namnet Jon and Vangelis. Tolv songar vart sett saman i 1991 til Page of Life, medan andre songar frå desse innspelingane kom ut seinare, som «Let's Pretend», som er den siste songen på albumet Anderson Bruford Wakeman Howe i 1989. Anderson omarbeidde sjølv Page of Life, som kom ut i 1998 i USA med ni spor. Vangelis godkjende ikkje dette og det er sagt å vere årsaka til at dei ikkje samarbeidde meir. «Sing With Your Eyes» kom ut i 1991 som B-sida til CD-singelen «Wisdom Chain» / «Page of Life». I 2011 møtte Anderson Vangelis for å diskutere eit nytt samarbeid, men fekk ikkje noko svar.
Arne Kvalheim
Arne Magnus Kvalheim er ein norsk tidlegare mellom- og langdistanseløpar som representerte IK Tjalve. Han vann ni NM-gull på bane i perioden 1966-72, og vart nummer seks på 5000 meter under EM i friidrett 1974 i Roma. Hans personlege rekordar er; 1.48,7 på 800 m (1967), 3.38,5 på 1500 m (1968), 13.26,4 på 5000 m (1974) og 28.47,0 (1974). Arne Kvalheim er bror til Knut Kvalheim som også gjorde det stort på friidrettsarenaen.
Aktiv
Arne Kvalheim trente under Arne Nytrø i Tjalve, men flytte i 1966 til USA for å studera ved University of Oregon, der han trente under Bill Bowerman. Kvalheim deltok i 11 individuelle NM på distansane 800 meter, 1500 meter, 5000 meter og terrengløp. Han sette i alt åtte norske rekordar i løpet av karrieren sin. I 1968 sette han ny nordisk 1500 metersrekord på 3,38.5, hans personlege bestetid og tredje best i Europa. Dermed sletta han Arne Hamarsland sin nesten ti år gamle rekord på distansen. Han vart også fyrste nordmann til å springa ei engelsk mil på under fire minutt; dette skjedde i 1967. Same året representerte han Europalaget mot Nord-Amerika på 1500 meter.
Dei einaste olympiske leikane Arne Kvalheim deltok i, var sommar-OL 1968 i Mexico by. Her tevla han i 1500 meter, men vart slått ut i semifinalen.
Då EM i friidrett 1969 vart arrangert i Hellas, valde Arne Kvalheim å boikotta meisterskapen i protest mot det dåverande diktaturstyret i landet, det såkalla juntastyret hadde rana til seg statsmakta i 1967. Det same valet tok Helge Pharo og svenske Anders Gärderud. Han vann kongepokalen i friidrett same året, og i 1973 fekk han Bislett-medaljen. Kvalheim deltok under EM i friidrett 1974 i Roma og kom her på sjetteplass på 5000 meter. Arne Kvalheim la opp som 29-åring.
Politikk
Etter han la opp som friidrettsutøvar var Kvalheim partipolitisk aktiv for Arbeidarpartiet i Oslo. Han representerte partiet som medlem i Oslo bystyre frå 1975-1987, den siste fireårsperioden, 1984-87, var han kommunalråd for kommunikasjon i Oslo kommune. Frå 1987-1992 var han administrerande direktør for Oslo spektrum. I 2013 gjekk Kvalheim ut med kritikk mot ei slapp haldning i NRK mot dopingdømte utøvarar. Han meinte kanalen burde konfrontera dei og ikkje berre driva med «koseprat» i intervju. Kvalheim har også nyleg tilrådd unge idrettsutøvarar å gjera 100-200 tåhev kvar dag for å styrka leggmuskulaturen og slik unngå skadar.
Kjelde
'', henta inn 25. september 2013.''
Fylkesveg 423 i Møre og Romsdal
Fylkesveg 423 i Møre og Romsdal går mellom Melkvika og Dale i Kristiansund kommune. Vegen er 1,3 km lang.
Demas bretunge
Demas istunge er ei kjenneleg istunge, som er kring 20 nautiske mil (40 km) lang og som strekkjer seg vestover frå Abbotisen i Peacock Sound og ut i Amundsenhavet. Han vart oppdaga av medlemmar av U.S. Antarctic Service på flyturar frå «Bear», februar 1940, og kalla opp etter E.J. Demas, eit medlem på Byrd-ekspedisjonane i 1928–30 og 1933–35.
Skattkärr
Skattkärr er ein svensk tettstad i Karlstads kommun i Värmlands län i landskapet Värmland. I 2005 hadde tettstaden 2 105 innbyggjarar.
Michael Ancher
Michael Peter Ancher var ein dansk målar. Han er særleg kjend for sine måleri av fiskarar og andre scener frå hamnebyen Skagen og vert rekna som ein av dei sentrale Skagensmålarane. Ancher er truleg ein av dei mest folkekjære målarane i Danmark, der fleire av bileta hans er klassikarar. Han var gift med kollegaen Anna Ancher.
Liv og gjerning
Ancher var fødd i Rutsker på Bornholm. Han studerte ved Det Kongelige Danske Kunstakademi i København i perioden 1871-75. Lærarane hans, Wilhelm Marstrand og Frederik Vermehren, oppmuntra han i hans interesse for sjangermåleri. På kunstakademiet møtte han Karl Madsen, som seinare vart den fyrste leiaren av Skagen Museum. Madsen inviterte Ancher til Skagen, og sommaren 1874 besøkte Ancher Skagen for fyrste gong. Frå 1875 oppheldt han seg i lengre og lengre periodar i Skagen, der han var fascinert over fiskarane og levekåra deira. Han vart i 1877 tildelt ein pris, den Neuhausenske Præmie, for En Lægprædikant, der holder Gudstjeneste på Skagens Strand. Hans verkelege gjennombrot som målar kom i 1879 med måleriet Vil han klare pynten.
Michael Ancher gifta seg i 1880 med kjøpmannsdottera Anna Brøndum i Skagen, far hennar eigde og dreiv Brøndums Hotel. I 1880-åra var Skagen samlingspunkt for mange danske og skandinaviske kunstnarar som var inspirert av samtidig, fransk målarkunst. Målarane møttest jamnt på Brøndums Hotel, for å utveksle synspunkt. Ancher var opphavleg imot at Skagen-målarane gjorde Skagen til ein moderne, nordisk friluftsstad, trass i at det var han sjølv som hadde gjort Skagen kjent.
Dei beste av Ancher sine verk er truverdige skildringar av folkelivet i kvardag og helg. På same tid er dei monumentalt komponerte, noko han tok med seg frå den tidlege utdanninga. Ein serie bilete med tema frå sjølivet, som til dømes Redningsbåden køres gennem klitterne (1883), Mannskabet reddet (1894) og Den druknede (1896) er mellom måleria som har gjort Ancher til ein mykje omtykt målar i Danmark.
Ancher vart tildelt Eckersberg-medaljen i 1889 og i 1894 Dannebrogordenen.
Fylkesveg 217 i Møre og Romsdal
Fylkesveg 217 i Møre og Romsdal går mellom Sandabukta og Horrem i Aukra kommune. Vegen er 6,4 km lang.
Taris i Jemen
Taris er ein landsby aust i Jemen. Han ligg i Hadhramaut guvernement.
In the Evening
Oversyn
Songen inneheld ein lang gitarintroduksjon av Jimmy Page på gitar. Page nytta ein Gizmotron for å skape ein burduneffekt.
Under konsertane deira i 1979 og 1980 nytta Page fiolinboge med ei laserstråle, som medverka til dei visuelle effektane. John Paul Jones spelte basspedelar i staden for bassgitar, sidan han spelte synthesizer samstundes.
Store delar av songen vart skriven av John Paul Jones. Då han og bandet spelte inn albumet, møtte ofte ikkje Page og trommeslagar John Bonham opp i studio før seint på kvelden og arbeidde gjennom natta. Utan desse to starta «In the Evening» med trommer og klaverinstrument av Jones, som hadde ein ny trommemaskin å arbeide med.
Songen vart spela på konsertane til Led Zeppelin i 1979 og 1980. Eit konsertopptak frå Knebworth-festivalen i 1979 finst på Led Zeppelin DVD.
Plant spela songen på turneen sin etter Now and Zen i 1988. I 1996 vart songen spela på somme av konsertane til Page and Plant.
Åse Lilleskare Faugstad
Faugstad er cand.mag. frå Universitetet i Bergen, med engelsk, nordisk og allmenn litteraturvitskap i fagkrinsen. Ho har arbeidd som lærar og lektor, mellom anna ved Voss gymnas og Gimle gymnas i Bergen. Ho debuterte som forfattar i 1966 med diktsamlinga Ved mitt altar og har sidan gjeve ut ei rekkje diktsamlingar, ei novellesamling og fleire gjendiktingar frå engelsk.
Sportsklubben Djerv
Sportsklubben Djerv er eit idrettslag heimehøyrande i bydelen Møhlenpris i Bergen kommune, skipa 18. mai 1913. SK Djerv er aktivt med i badminton, basketball, fotball, innebandy og turn. Laga til Djerv spelar i mørkeblå trøyer og strømper og i kvite bukser.
SK Djerv var i 1930-åra mellom dei beste fotballaga i Bergen. I 1938 sigra laget i landsdelserien og nådde semifinalane i Norgesserien, der det vart tap mot oslolaget Lyn. Etter andre verdskrigen har klubben for det meste spelte på nivå fire og fem i det norske seriesystemet i fotball.
Handball-NM 2005/Menn
Noregsmeisterskapen i handball 2005 for menn vart vunne av Sandefjord Turn- & Idrettsforening etter finalesiger 30 – 20 over Haslum Håndballklubb frå Bærum kommune.
Finalen vart avvikla i Oslo Spektrum 30. desember 2005 framfor 5 336 tilskodarar. Sandefjord leia 15–9 ved pause.
Gunnar Fosseng stod i mål for Haslum, måla til Bærums-laget kom frå Morgan Lunde (5), Erlend Mamelund (5), Lasse Lie (3), Håvard Mamelund (3), Steven Larsson (2), Marius Riise (1) og Ken Marius Krabbe (1).
Terje Eriksen frå IK Start og Kenneth Hansen frå Gimletroll dømde kampen. Dei tildelte vinnarlaget seks 2-minuttsutvisingar og Haslum to.
Himantoglossum hircinum
Himantoglossum hircinum er ei plante i slekta Himantoglossum i orkidéfamilien (marihandfamilien) Orchidaceae. Arten veks ikkje i Noreg.
Utbreiing
Arten finst i Europa sør for Danmark og nordvest i Afrika.
H. hircinum (engelsk namn lizard orchid) veks søraust i Storbritannia. I den britiske raudlista har arten status som nær truga (NT), lokalt i England livskraftig (LC).
Fonetisk alfabet
Fonetisk alfabet kan visa til:
Huilliche
Huilliche [wi.ˈʝi.tʃe], huiliche eller huilliche-mapuche er ei amerikansk urfolksgruppe rekna som den sørlege delen av den makroetniske mapuche-folkegruppa i Chile og Argentina. Dei lever både i Futahuillimapu («det store landet i sør») og, som undergruppa cunco eller veliche, på den nordlege halvleiken av Chiloé-øya.
Huilliche er den viktigaste urfolksgruppa i desse regionane. Omgrepet huilliche tok til å bli brukt på spansk etter den andre grunnlegginga av Valdivia i 1645, og tilpassa bruken av mapuche frå Araucanía for dei sørlege mapuche-stammane.
Huilliche betyr 'sørlendingar' (mapudungun willi 'sør' og che 'menneske'.) Ein genetisk studie viste store tilknytingar mellom huilliches og urfolk aust for Andesfjella, noko som ymtar om, men ikkje beviser, eit delvis opphav i dagens Argentina.
Kazuyuki Toda
Kazuyuki Toda er ein tidlegare japansk fotballspelar.
Nozomi Yamago
Nozomi Yamago er ein japansk fotballspelar.
Caribou
Caribou er det åttande studioalbumet av Elton John. Albumet vart gjeve ut i 1974 og vart produsert av Gus Dudgeon. Det var det fjerde albumet av Elton John som gjekk rett til topplassering på albumlista i USA, og det tredje i Storbritannia. Albumet vart oppkalla etter Caribou Ranch i Colorado, studioet der albumet vart spelt inn.
Albumet inneheld singlane «Don't Let the Sun Go Down on Me», som nådde 16. plass i Storbritannia og andreplass i USA, og «The Bitch Is Back», som nådde 15. plass i Storbritannia og fjerdeplass i USA. Begge singlane nådde toppen av lista i Canada. Albumet selde til gullplate i USA i 1974 og dobbel platina i 1993.
Andre musikarar
Produksjon
Salstrofé
} }
Serapias
Serapias er ei slekt i orkidéfamilien (marihandfamilien) Orchidaceae.
Systematikk
På verdsbasis har slekta eit tjuetals artar, ingen av dei i Norden, men to artar har vore funne på Dei britiske øyane:
Nameless Point
Nameless Point er eit nes på nordvestsida av innløpet til Right Whale Bay, nær vestenden av nordkysten av Sør-Georgia. Det vart kartlagd og truleg namngjeven av mannskap på Discovery Investigations i perioden 1926-30.
Skattungbyn
Skattungbyn er ein svensk tettstad i Orsa kommun i Dalarnas län i landskapet Dalarna. I 2005 hadde tettstaden 266 innbyggjarar.
Tawban
Tawban er ein landsby aust i Jemen. Han ligg i Hadhramaut guvernement.
Commandant Charcot bretunge
Commandant Charcot bretunge er ei brei bretunge kring 3,5 km lang og som strekkjer seg ut i sjøen frå Commandant Charcotbreen. Han vart kartlagt av Den franske antarktisekspedisjonen, 1950–52, og vart namngjeven av dei etter det franske polarskipet «Commandant Charcot».
Müller Point
Müller Point er eit nes på austkysten av Sør-Georgia, og dannar austsida av Iris Bay. Det vart kartlagd av South Georgia Survey i perioden 1951-57, og vart namngjeven av United Kingdom Antarctic Place-Names Committee (UK-APC) etter Johannes Müller, nestkommanderande og navigatør av «Deutschland» under Den tyske antarktisekspedisjonen, 1911-12.
Tawlabah
Tawlabah er ein landsby aust i Jemen. Han ligg i Hadhramaut guvernement.
Verdsarv i Aserbajdsjan
Verdsarven i Aserbajdsjan omfattar tre oppføringar på UNESCO si verdsarvsliste. Alle oppføringane i Aserbajdsjan er rekna som kulturarv.
Aserbajdsjan underteikna UNESCO-konvensjonen 16. desember 1993.
Den første aserbajdsjanske verdsarvstaden var Gamlebyen i Baku, med Sjirvansjahpalasset og Jomfrutårnet. Han vart teken med på lista i 2000.
Verdsarvstader
Desse stadene i Aserbajdsjan står på verdsarvlista. Årstala viser til kva tid stadene vart tekne med på lista av UNESCO.
Idrettslaget Braatt
Idrettslaget Braatt er eit idrettslag heimehøyrande i Kristiansund, stifta 31. mars 1916. Laget er aktivt i bryting, fotball og i seinare år også skeiser. Lagsfargane er gule trøyer og strømper og svarte bukser.
Aphrodite's Child
Aphrodite's Child var eit gresk progrockband danna i 1967 av Vangelis Papathanassiou (klaverinstrument), Demis Roussos (bassgitar og vokal), Loukas Sideras (trommer og vokal) og Anargyros «Silver» Koulouris (gitar).
Idrettslaget Braatt
Braatt har særleg utmerkt seg i bryting. Sidan Arne Gaupseth vart norsk meister i mellomvekt i 1924, har laget fostra nærare 20 noregsmeistrar i bryting. Flest NM-titlar tok Iver Stokke med sju titlar i tida 1933-46, medan Svein Lindstad vart norsk meister fire år på rad 1994-97 og Roe Kleive fire titlar frå 2000 til 2004. Elles vann Karl Fevåg tre NM-gull 1935-39 og Trine Strand det same 1989-2002. Utøvarar med to gullmedaljar frå NM er Robert Gaupseth 1929-30, Hege Reitan 1987-88 og Solveig Helen Torske 2003-04.
Fotballaget Braatt var mellom dei beste på Nordmøre til 1960-åra. Etter nedrykk frå 3. divisjon Møre i 1966 har Braatt alltid sidan spelt lokalfotball i Nordmøre/Romsdal, oftast på nivå 5-6 i seriesystemet.
Aphrodite's Child
Opphav
Papathanassiou og Roussos hadde alt hatt suksess i Hellas i banda Formynx (Papathanssiou) og Idols (Roussos) då dei kom saman med Sideras og Koulouris for å danne eit nytt band. Namnet til bandet kom frå tittelen på ein song av ein annan artist på Mercury, Dick Campbell, frå albumet Sings Where It's At.
Den første innspelinga deira som band var for George Romanos-albumet In Concert and in Studio der dei spelte på fire songar og vart omtalt som «Vangelis and his Orchestra». Same året spelte dei inn to songar for ein demo og gav denne til Philips Records. Det var truleg Vangelis sin idé at det framleis anonyme bandet skulle flytte til London, som var ein meir høvande stad for musikken deira, sidan landet deira hadde blitt eit høgrevridd diktatur i 1967. Denne avgjersla var ikkje problemfri. Koulouris måtte vere i Hellas for å fullføre militærtenesta si, medan bandet på veg til London blei sitjande fast i Paris, delvis fordi dei ikkje hadde dei rette arbeidsløyvene og delvis fordi det var streik i samband med hendingane i mai 1968.
Paris og det første albumet
I Paris signerte dei kontrakt med Mercury Records og fekk namnet «Aphrodite's Child» av Lou Reisner. Dei gav ut den første singelen sin «Rain and Tears», ei omarbeiding av Pachelbel sin Kanon i D-dur. Med denne songen vart bandet ein sensasjon over natta i Frankrike og singelen gjorde det bra i fleire andre europeiske land, trass i at songen vart sungen på engelsk og ikkje fransk. Han selde over ein million eksemplar, som var nok til gullplate. I oktober same året gav bandet ut det første albumet sitt, End of the World. Albumet inneheldt omtrent halvt om halvt med psykedelisk pop og balladar ala Procol Harum eller The Moody Blues.
Bandet la ut på turné i Europa og i januar 1969 spelte dei inn ein singel på italiensk for Sanremofestivalen, der dei ikkje deltok. Den neste hitsingelen deira, «I Want to Live», var eit arrangement av songen «Plaisir d'amour».
Innspeling i London og det andre albumet
For det andre albumet reiste bandet til London for å spele inn musikk i Trident Studios. Den første singelen frå albumet, «Let Me Love, Let Me Live», kom ut i november, medan albumet It's Five O'Clock kom ut i januar 1970. Det inneheld fleire suksessrike balladar (som tittelsporet), men òg songar som kryssa mange musikalske stilar, som countryrock.
Etter det andre albumet la bandet ut på turné att, denne gongen utan Vangelis som valde å bli i Paris for å spele inn musikk for Henry Chapier-filmen, Sex Power. Vangelis vart erstatta på scenen av Kharris Khalkitis. 1970 vart nytta til turnering av bandet og Vangelis som arbeidde på det første filmprosjektet sitt. For å halde straumen av hittar gåande, gav bandet ut ein ny singel i august 1970, «Spring, Summer, Winter and Fall».
666 og oppløysinga
Bandet gjekk i studio att seint i 1970 for ei musikalsk tilpassing av Johannes' openberring frå Bibelen, kalla 666. Koulouris, som no var ferdig i den greske hæren kom attende til bandet. Forholdet mellom bandmedlemmane var ikkje god på denne tida, og det vart ikkje betre av den metodiske og langsame innspelingsprosessen.